Diari Oficial de la Generalitat Valenciana


Sumari del DOGV 5737, del 08-04-2008 (2008/3310)

Assumpte civil 000632/2006. Notificació de la sentència a Antonio Manuel Sánchez Pinar.
---------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3310


Data del document
:   14-02-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000632/2006. Notificació de la sentència a Antonio Manuel Sánchez Pinar. [2008/3310]  
Eva María Murciano Vicente, secretària del Jutjat de Primera Instància número 7 de Castelló de la Plana, en el judici referenciat, ha dictat la resolució que té els text literal següent:  
«Sentència número 000108/2008   
Castelló de la Plana, 14 de febrer de 2008   
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha vist estes actuacions de judici de divorci número 632/2006, promogudes a instància d'Ana María Serrano Parra, representada pel procurador senyor Colón Gimeno i defesa per la lletrada senyora de la Cruz Cruz, contra Antonio Manuel Sánchez Pinar, en rebel·lia.  
Antecedents de fet  
Primer. El procurador senyor Colón Gimeno, en la representació que té acreditada d'Ana María Serrano Parra, va promoure demanda de divorci contra Antonio Manuel Sánchez Pinar en la qual, després de l'al·legació dels fets i fonaments de dret que va estimar aplicables va concloure amb la súplica, que es dictara sentència declarant que fóra procedent el divorci dels litigants i s'atribuïra a la demandant l'ús i gaudi del domicili conjugal.  
Segon. Admesa a tràmit la demanda, es va citar en legal forma al demandat, qui no va comparèixer en temps i forma, per la qual cosa va ser declarat en rebel·lia.  
Tercer. Convocades les parts a la vista, esta es va celebrar el dia 14 de febrer de 2008, amb la sola assistència de la part actora que es va ratificar en la demanda. Rebut el plet a prova, es van practicar les admeses i declarades pertinents que van consistir en documental (donar per reproduïda l'aportada amb la demanda). Practicada tota la prova en l'acte, va quedar el plet vist per a sentència sense més tràmits.  
Quart. En este procediment s'han de declarar com a fets provats els que es relaten a continuació:  
1. Antonio Manuel Sánchez Pinar i Ana María Serrano Parra van contraure matrimoni a Borriol (Castelló) el dia 11 de setembre de 2004. (Fet acreditat mitjançant el certificat de matrimoni acompanyat amb la demanda).  
2. De l'esmentat matrimoni no van nàixer fills. (No consta que existisca descendència).  
3. L'habitatge que va constituir el domicili conjugal, situat a Castelló de la Plana, carrer Pintor El Greco, número 1, 1º-A, és propietat privativa de l'esposa. (Fet provat mitjançant la còpia de l'escriptura de compravenda de 5 de març de 1997 aportada amb la demanda).  
Fonaments de dret  
Primer. Havent transcorregut tres mesos des de la celebració del matrimoni, concorren els requisits que, conforme als articles 81.1 i 86 del Codi Civil d'acord amb la Llei 15/2005, de 8 de juliol, permeten decretar el divorci dels cònjuges litigants.  
Segon. Referent a les mesures que, d'acord amb l'article 91 del Codi Civil, hagen de regir després del divorci, únicament s'ha sol·licitat pronunciament respecte de l'ús i gaudi del domicili conjugal. Com ja està acreditat que este habitatge pertany privativament a l'esposa, en haver-lo adquirit abans de contraure matrimoni, i a més a més és ella la que continua residint allí després del cessament de la convivència conjugal, és procedent atribuir-li a ella este ús.  
Tercer. L'especial naturalesa de les pretensions deduïdes en este plet fa que no s'estime procedent condemnar a cap dels litigants el pagament de les costes.  
Vistos els preceptes legals esmentats, i, altres de general i pertinent aplicació,  
Dispositiva  
Que amb l'estimació de la demanda formulada pel procurador senyor Colón Gimeno en nom i representació d'Ana María Serrano Parra contra Antonio Manuel Sánchez Pinar, es declara dissolt per divorci el matrimoni dels esmentats litigants, amb tots els efectes legals, i se li atribuïx a l'esposa l'ús i gaudi del domicili conjugal situat a Castelló de la Plana, carrer del Pintor El Greco, número 1, 1º A. Tot això sense realitzar exprés pronunciament condemnatori en costes.  
Notifiqueu esta resolució a les parts, i feu-los saber que contra esta es pot interposar recurs d'apel·lació en el termini de cinc dies.  
Una vegada siga ferma, inscriviu al marge de la inscripció del matrimoni en el Registre Civil de Borriol (Castelló).  
Així, esta és la meua sentència, que pronuncie, mane i firme».  
Publicació. L'anterior sentència l'ha llegida i publicada el jutge que l'ha dictada, mentre celebrava audiència pública, en el dia del seu pronunciament davant el secretari judicial. En done fe.  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de la sentència al demandat.  
Castelló de la Plana, 14 de febrer de 2008.- La secretària judicial: Eva María Murciano Vicente.